CELEX: 62020TN0299
Language: lt
Date: 2020-05-20 00:00:00
Title: Byla T-299/20: 2020 m. gegužės 20 d. pareikštas ieškinys byloje KF / EIB

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/29
            
         
      2020 m. gegužės 20 d. pareikštas ieškinys byloje KF / EIB
      
      (Byla T-299/20)
      (2020/C 262/40)
      Proceso kalba: anglų
      
         Šalys
      
      
         Ieškovė: KF, atstovaujama advokatų L. Levi ir A. Blot
      
         Atsakovas: Europos investicijų bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. sausio 27 d. EIP prezidento sprendimą, apie kurį ieškovei buvo pranešta 2020 m. vasario 18 d. ir kuriuo ji buvo informuota, kad pasibaigus orumo darbe procedūrai jos skundas buvo atmestas,
               
            
                  —
               
               
                  priteisti kompensaciją patirtai turtinei žalai atlyginti,
               
            
                  —
               
               
                  priteisti kompensaciją patirtai neturtinei žalai atlyginti ir
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi toliau nurodytais pagrindais.
      
                  1.
               
               
                  Pirmasis ieškinio pagrindas grindžiamas pareigos nurodyti motyvus pažeidimu.
               
            
                  2.
               
               
                  Antrasis ieškinio pagrindas grindžiamas tuo, kad ginčijamas sprendimas yra akivaizdžiai neteisėtas, nes juo patvirtinamos komisijos, kuri savo vertinimu pakeitė paskyrimo tarnybos vertinimą, išvados.
               
            
                  3.
               
               
                  Trečiasis ieškinio pagrindas grindžiamas akivaizdžia vertinimo klaida, tuo, kad komisija klaidingai aiškino priekabiavimo teisinę sąvoką, ir gero administravimo principo bei rūpestingumo pareigos pažeidimu.
               
            
                  4.
               
               
                  Ketvirtasis ieškinio pagrindas grindžiamas gero administravimo principo ir rūpestingumo pareigos pažeidimu.
               
            
                  5.
               
               
                  Ieškovė taip pat mano, kad apeliaciniame skunde nurodyti pažeidimai prilygsta atsakovo padarytoms klaidoms. Todėl ieškovė prašo turtinės ir neturtinės žalos, kuri padaryta ginčijamais sprendimais, kompensacijos.